Kedves Szülők!

Küldöm a következő hét feladatait. (3.23 - 3.27.) Néhány feladathoz magyarázatot is írtam. A feladatokat a füzetekben ill. munkafüzetekben a múlt héten megoldott feladatokkal együtt iskolába lépéskor ellenőrzöm. Ha valamilyen változás lenne, mindenkit értesítek a továbbiakról.

HÉTFŐ:

OLVASÁS: Szövegértés – feladatlap: A mindentjáró malmocska ( Ezt a feladatlapot a gyerekek megkapták az iskolában)

SZLOVÁK NYELV: TK/ 25/HRA – Zasadím si kapustu – olvasni

MATEMATIKA: MF: 31.oldal /1. Kétjegyű szám hozzáadása átlépés nélkül

 Az 1.feladatban ábrázolással számolunk. ( körök és pálcikák)

 32 + 54 = // + ////

 Ez összesen: 86

 32 + 54 = 86 (tízeseket a tízesekkel és egyeseket az egyesekkel adjuk

 össze)

 Az 1. feladatot oldd meg, + TK/ 35/1,2

KEDD:

OLVASÁS: TK/21.oldalon a Vadgalamb és a szarka c. mese - olvasni

SZLOVÁK NYELV: TK/ 25/3

 rýľ – ásó motyka- kapa lopata – lapát hrable – gereblye

hrabem – gereblyézem okopávam – kapálom rýľujem – ásom

odhŕňam – elkaparom (ellapátolom) Ceruzával a könyvben összeköthetik.

Füzetbe írd a mondatokat: Hrabem listy. Potrebujem hrable.

 Okopávam stromy. Potrebujem motyku.

 Rýľujem záhradu. Potrebujem rýľ.

 Odhŕňam zem. Potrebujem lopatu.

Ezeket a mondatokat gyakoroljuk!

MATEMATIKA: TK/ 35/2,3,

SZERDA:

MAGYAR NYELV:

Vasárnap a közeli erdőben sétáltam. A tisztáson észrevettem egy pettyes bundájú őzikét. Hol lehet a mamája? Miért van egyedül? Óvatosan közeledtem az állat felé. Az őz egy pillanat alatt eltűnt a sűrű fák között. Miért futott el? Vajon látom-e még valaha?

1. Másold le a füzetbe a következő mondatokat!
2. Húzd alá pirossal azokat a szavakat, melyekben hosszú egyjegyű mássalhangzó van!
3. Húzd alá zölddel azt a szó, melyben hosszú kétjegyű mássalhangzó van!

SZLOVÁK NYELV: Ismételni a mondatokat

MATEMATIKA: MF: 31/2,katicás,3.feladat

A 2.feladatnál vigyázz! Csak az állatot ábrázoló bélyegeket add össze!

MAGYAR FOGALMAZÁS: Itt a tavasz – címmel alkoss a képről öt mondatot és írd le a füzetbe!



CSÜTÖRTÖK:

SZLOVÁK NYELV: TK 25/4 Mondatokat alkotni- leírni a füzetbe

OLVASÁS: MF: 18. oldal

Az 5. feladathoz segítségnek olvasd el a következő mondatokat!

 A vadgalamb turbékol. A szarka cserreg. A veréb csicsereg. A kakukk kakukkol. A fecske ficsereg.

PÉNTEK:

OLVASÁS: Olvasd el a következő mesét!

 **A rét királynője**

Egy nap a szél felfedezett egy csupasz rétet, ahol a fű között egyetlen virág sem nőtt. Gondolta, milyen kár, és elment, hogy segítséget kérjen a virágoktól.

– Ki jön velem, hogy megszépítsen egy üres rétet? – susogta.

Minden virág elutasította, ki ilyen, ki olyan kifogással: az egyik nem bírta a hideget, a másik szédült, a harmadik meg attól félt, hogy tönkreteszi a szirmait, és volt, amelyik egyszerűen csak nem akart megválni a kertjétől.

– Még hogy én, a virágok királynője – háborodott fel a rózsa –, szegényes mezőn lakjam?! Csak egy kis margaréta, amely visszahúzódva élt két kő között, csak ő akart a kopár mezőn lakni. A szél jól szemügyre vette, és látta, hogy fehér szirmainak rózsaszínű és lila szegélye van. Nagyon bájos kis virág volt, éppen ilyet keresett!

– És nem fogsz szenvedni az egyedülléttől? – kérdezte tőle a szél.

– Nem, dehogy! – nyugtatta meg a virág.

– Különben is boglárka barátaim hamarosan utánam jönnek.

Akkor a szél felkapta, és egy fuvallattal új otthonába vitte, ahol a kis virágot azóta is a rét királynőjeként szeretik és tisztelik.

 Feladat: Írd a füzetbe a mese címét és írd ki milyen virágok szerepelnek a mesében!

SZLOVÁK NYELV: Átismételni a20.oldaltól

 20/Prišla jar

 21/ Na lúke – olvasni

 23/ Zajačik – leírtuk a füzetbe

 24/-25 Szerszámok, mondatok

MATEMATIKA: MF:32.oldal

A 2. feladatnál emlékezz vissza, amit az összeadó családról tanultunk. Az összeadó család 3 számból áll. Ha a két számot összeadod, a harmadik szám az összeg, vagyis az eredmény. PL.:

 44 34 10

 34 + 10 = 44

MAGYAR NYELV:

**Pótold a szavak hiányzó toldalékait! A mondatokat írd a füzetbe!**

 Édesanyám\_\_\_\_  elmentünk a cipőbolt\_\_\_\_  vásárolni. Az üzlet\_\_\_\_  sok szép lábbeli volt. A kirakat\_\_\_\_   megláttam egy szép feketét. Az eladó néni bevette az ablak\_\_\_\_. Dobozba tette, mi pedig a kosár\_\_\_\_  vittük a pénztárhoz.

**4. Kivel?**

**Tanító néni összeírja, hogy kivel fog menni a színházba.**

**Folytasd a felsorolást a példa szerint és írd a füzetbe!**

Tóni, Ákos, Katalin, Teréz, Csilla, Károly, Tamás, Mihály, Éva, Gergő, Bálint, Ajtony, Edina

Tónival,